《世之咏物者采春花而落秋实余欲矫其失作冬果十咏 其一 柑》
宋代·方一夔

橘橙吾臭味，岂特是情亲。三寸燕南异，一双瓯水珍。

色包金错晚，香擘玉纤春。无复承平事，天恩遍贵臣。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。